Vyhodnotenie pripomienkového konania							
	Program záchrany, stabilizácie a konzervovania tradičných nosičov informácií v Slovenskej republike (ďalej len “program”)							
								
Rezort	Pripomienka	Typ	Vyh.	Spôsob vyhodnotenia	Poznámka			
MV SR	Vzhľadom na to, že finančné náklady na program treba považovať za orientačné, navrhuje pri vypracovaní správy (návrh uznesenia bod D.1.) spracovať nanovo časť materiálu II. 4 Organizačné a personálne zabezpečenie programu. Zároveň navrhuje v súvislosti  so zabezpečením úloh, ktoré vyplynú pre Slovenský národný archív, doplniť návrh rozpočtu o finančné prostriedky (423 000 Sk) potrebné na prijatie jedného vysokoškoláka chemika.	O	A	Akceptuje sa. Požadované finančné prostriedky sa zapracujú do materiálu, ktorý sa má vypracovať podľa návrhu uznesenia bod D.1.				
MF SR	V úvodnej vete je potrebné vypísať úplný (správny) názov materiálu tak, ako je uvedený na jeho titulnej strane i v navrhovanom uznesení k nemu.	O	A	Akceptuje sa.				

	Z dôvodu transparentnosti a jednotnosti používanej terminológie vo väzbe na Metodický pokyn MF SR k programovanému rozpočtovaniu názov materiálu navrhuje upraviť tak, aby išlo o “Návrh na záchranu, stabilizáciu a konzervovanie tradičných nosičov informácií v SR”, pretože nejde o samostatný program jednej rozpočtovej kapitoly, ale má medzirezortný charakter s účasťou viacerých správcov rozpočtových kapitol na realizácii.	O	N	Neakceptuje sa. Názov materiál je v súlade s jeho zameraním  a schválila ho svojím uznesením vláda SR. Problematika sa má vzhľadom na obsah, jeho medzirezortný charakter a finančnú náročnosť riešiť a financovať v rámci tematického štátneho programu Aktuálne otázky rozvoja spoločnosti (v rámci jeho predbežného okruhu – časti Kultúrne dedičstvo a jeho ochrana).				

	Materiál je potrebne doplniť o podrobný prehľad procesov, technológií a zariadení, ktoré v SR sú už k dispozícií, tak ako je to uvedené v prílohe 4 vo vzťahu k zahraničiu. Odporúča využiť existujúce výskumné a výrobné kapacity vrátane výskumných, vývojových a  výrobných kapacít Výskumného ústavu papiera a celulózy (VÚPC) tak, aby nedošlo k duplicitnému výskumu a vývoju technológií a zariadení, ktoré sú v SR známe a sú dostupné za ekonomicky výhodných podmienok. 	O	A	Akceptuje sa. Požadované údaje sa zapracovali do prílohy č. 4a. Využijú sa dostupné výskumné, vývojové a výrobné  kapacity a už existujúce zariadenia ďalších organizácií a firiem vrátane VÚPC v Bratislave.				
MH SR	Rozšíriť riešiteľský kolektív o Výskumný ústav papiera a celulózy  (ďalej len “VÚPC”) a predložený materiál doplniť podľa nasledovných pripomienok:	Z	A	Akceptuje sa.				
	str. 2. na konci kapitoly I. 1. Úvod, doplniť text o dva odseky: “Účinný a pomerne lacný postup deacidifikácie, ktorý je prijateľný pre životné prostredie a z toho dôvodu aplikovateľný aj v domácnostiach, teda aj mimo veľkých knižníc patentoval Page a kol. Deacidifikácia listov dokumentov, kníh a podobne prebieha v tomto prípade  difúznym procesom. Jedná sa o suchý postup deacidifikácie, ktorý sa vykonáva vložením špeciálneho papiera medzi jednotlivé listy historických dokumentov na dobu najviac pol roka”.
“Pre výskum a vývoj v oblasti deacidifikačných postupov  je potrebné využívať všetky na Slovensku dostupné prístroje, zariadenia a odborné kolektívy. Prístroje a zariadenia potrebné ku riešeniu predmetnej problematiky, ktoré sú uvedené v prílohe č.5 – časť B pod kapitálovými výdavkami č. 1, 2, 3, 6, 7, 8 a mnohé ďalšie (ako laboratórne, polo- a prevádzkové zariadenia napr. na prípravu a výrobu špeciálnych papierov pre deacidifikáciu dokumentov), ktoré bude možné využívať pri výskume a vývoji na Slovensku sú k dispozícii na špecializovanom pracovisku akým je Výskumný ústav papiera a celulózy a.s. v Bratislave. Receptúry špeciálnych papierov sa dajú vyskúšať ako v laboratórnom rozsahu na existujúcich statických a dynamických hárkovačoch, špeciálnych lisoch a sušiacich zariadeniach, tak aj vyrábať v požadovanom objeme na vlastnom papierenskom stroji pre potreby SNA, SNK ale aj jednotlivcov vlastniacich  dôležité a historické dokumenty”. 	Z	A	Akceptuje sa.				
	str. 4 na konci kapitoly I. 3. Postupnosť krokov (etáp),  doplniť text o odsek: “Dôležitú rolu pri riešení programu zohráva spolupráca s ďalšími odbornými pracoviskami. Ak vezmeme pri riešení výskumných a vývojových  úloh programu do úvahy materiálno-technické vybavenie Výskumného ústavu papiera a celulózy a. s., Bratislava (ďalej len ”VÚPC”) aj s jeho potenciálom odborných pracovníkov v oblasti technológie výroby a spracovania papiera, realizácia úloh sa môže stať vysoko efektívnou. VÚPC vlastní mnohé z potrebných zariadení a jeho laboratóriá so štatútom ”Qualified Laboratory of CEPI-CTS” (Kvalifikované laboratórium Služby porovnávacích meraní – Konfederácia európskych výrobcov papiera) sú uznávané aj v rámci EÚ”.	Z	A	Akceptuje sa.				
	str.6 tabuľku č. 1 Súhrnný finančný rozpis Programu ochrany, stabilizácie a konzervovania klasických informácií v SR  a tabuľku č. 2 – rozpis podľa rezortov, doplniť o bežné výdavky pre VÚPC 	Z	A	Akceptuje sa.				
	str. 7 na konci kapitoly II. 3. Technologické vybavenie riešiteľov, doplniť pred posledný odsek text:
“VÚPC
Mnohé prístroje a zariadenia v prílohe č. 5 – časť B., s ktorými sa uvažuje pri výpočte kapitálových nákladov a ktoré v súčasnosti vlastní VÚPC a.s., Bratislava sa použijú pri:
-	spektrálnych analýzach
-	analýzach fyzikálno-mechanických vlastností papiera a buničinových vlákien (napr. pevnosť v ťahu, práca na pretrhnutie, počet dvojohybov, nulová tržná dĺžka, LVČ a PPS, pH povrchu, uhol zmáčania povrchu papiera kvapalinami)
-	výskume a príprave neutralizačných látok
-	výskume a vývoji nosičov neutralizačných látok a špeciálnych papierov
-	výrobe a testovaní špeciálnych papierov na deacidifikáciu/neutralizáciu historických materiálov”.	Z	A	Akceptuje sa.				
	str. 7 na v kapitole II. 4. Organizačné a personálne zabezpečenie, doplniť na konci 1 odseku text: … SAV v Bratislave a “Výskumný ústav papiera a celulózy v Bratislave”.	Z	A	Akceptuje sa.				
	str. 8 na konci kapitoly II. 4.Organizačné a personálne zabezpečenie, doplniť bod e) s textom:
“e) VÚPC
(V r.2003 až 2007: 2 špecialisti na chémiu papiera a celulózy s kvalifikáciou PhD., 1 špecialista na analytickú chémiu s kvalifikáciou Ing. chémie, 2 špecialisti na chemické stroje a zariadenia s kvalifikáciou Ing. strojár, 3 laboranti a 2 technickí pracovníci. Pracoviská: úsek výskumu papiera, úsek výskumu vláknin, úsek výroby a spracovania špeciálnych papierov, analytické a papierenské laboratóriá, úsek vedecko-technických a ekonomických informácií. Celková riešiteľská kapacita za 5 rokov je 12 500 hodín.)”.	Z	A	Akceptuje sa.				
	Prílohu č. 5 Vecný, časový a finančný harmonogram v časti A. Bežné výdavky žiadame doplniť:

v časti harmonogram 2003
1.	o spoluriešiteľa VÚPC Bratislava so sumou  finančných prostriedkov 110 000 Sk, 
2.	o spoluriešiteľa VÚPC Bratislava so sumou finančných prostriedkov 300 000 Sk - s vecným obsahom riešenia laboratórna príprava špeciálnych hárkov s vysokou alkalickou rezervou,
4.	o spoluriešiteľa VÚPC Bratislava so sumou finančných prostriedkov 790 000 Sk - s vecným obsahom riešenia testy účinnosti pripravených špeciálnych papierov na deacidifikáciu

v časti harmonogram 2004:
1.	o spoluriešiteľa VÚPC Bratislava so sumou finančných prostriedkov  500 000 Sk - s vecným obsahom riešenia výskum vplyvu doby kontaktu medzi špeciálnym papierom a historickým materiálom na proces deacidifikácie,
2.	o spoluriešiteľa VÚPC Bratislava so sumou finančných prostriedkov  200 000 Sk - s vecným obsahom riešenia návrh technológie výroby špeciálnych papierov na deacidifikáciu,
4.   o spoluriešiteľa VÚPC Bratislava so sumou finančných   
      prostriedkov  400 000 Sk - s vecným obsahom riešenia  
      overovacie skúšky výroby špeciálnych papierov na      
      deacidifikáciu materiálov

v časti harmonogram 2005:
1.	o spoluriešiteľa VÚPC Bratislava so sumou finančných prostriedkov  1 200 000 Sk - s vecným obsahom riešenia overovacia výroba špeciálnych papierov na deacidifikačné postupy, kontrola účinnosti deacidifikačných postupov

v časti harmonogram 2006:
1.	o spoluriešiteľa VÚPC Bratislava so sumou finančných prostriedkov  1 000 000 Sk - s vecným obsahom riešenia výroba špeciálnych papierov na deacidifikačné postupy na papierenskom stroji VÚPC

v časti harmonogram 2007:
1.	o spoluriešiteľa VÚPC Bratislava so sumou finančných prostriedkov  500 000 Sk - s vecným obsahom riešenia výroba špeciálnych papierov na PS VÚPC  na deacidifikačné postupy knižníc, archívov a jednotlivcov	Z	A	Akceptuj sa.				
MO SR	V predkladacej správe žiada uviesť Vojenský historický archív, ktorý je súčasťou Vojenského historického ústavu (v súčasnosti je uložených 3760 bm/ 3,76 km archívnych fondov s časom vzniku väčšinou po roku 1850), a Vojenský archív v Trnave v podriadenosti Bezpečnostného úradu MO SR (uložených je 22 000 bm/22 km archívnych písomností s rovnakým obdobím vzniku).Tieto archívne a tiež knižničné zariadenia (Vedecká knižnica VHÚ – 20 500 zv. a knižnica Vedecko-informačného strediska MO SR – 90 000 zv.)  ministerstva obrany odporúča zaradiť do analytickej, výskumnej i realizačnej časti predmetného programu.	O	C	Akceptuje sa čiastočne. Predkladacia správa sa doplnila o uvedené organizácie, ich zaradenie do predmetného programu nie je potrebné. 				
	Odporúča ministrovi kultúry, aby na rokovanie vlády predložil návrh na zmenu uznesenia vlády Slovenskej republiky č. 310 z 11. apríla 2001, v zmysle ktorého bod C.4. bude znieť: 
“C. 4. v spolupráci s ministrom školstva, ministrom vnútra, ministrom obrany a predsedom Slovenskej akadémie vied vypracovať a predložiť na rokovanie vlády Program záchrany, stabilizácie a konzervácie tradičných nosičov informácií v Slovenskej republike,”; do nadpisu nad bodom C. 18. sa doplní “ministrovi obrany” a za slová “Vykonajú:” sa rovnako doplní “minister obrany”.	O	N	Neakceptuje sa. Návrh nemá opodstatnenie, pretože výsledky programu vzhľadom na spôsob financovania môžu využívať aj organizácie v pôsobnosti iných rezortov				
								
Spôsob pripomienkového konania: bežný		
								
Zoznam oslovených subjektov: MF SR, MSPNM SR, MZV SR, MH SR, MO SR, MV SR, MŽP SR, MP SR, MDPT SR, MZ SR, MŠ SR, MS SR, MPSVR SR, MVRV SR, podpredsedovia vlády SR, odbor vládnej agendy Úradu vlády SR, sekcia hospodárskej politiky Úradu vlády SR, Slovenská akadémia vied.	
Počet oslovených subjektov: 21	
Zaslali do stanoveného termínu: podpredseda vlády  P. Csáky, podpredseda vlády Ľ. Fogaš, MVRR SR, MP SR, MZV SR, MSPNM SR, MV SR, MF SR, MZ SR, MŠ SR, MO SR, MS SR, MH SR, MPSVR SR, MDPT SR, MŽP SR, sekcia hospodárskej politiky Úradu vlády SR, Slovenská akadémia vied.		
Zaslali po termíne: podpredsedníčka vlády M. Kadlečíková.	
Vôbec nezaslali: odbor vládnej agendy úradu vlády SR, podpredseda vlády I. Mikloš, 	
Subjekty, ktoré nemali pripomienky: podpredseda vlády P. Csáky, podpredseda vlády Ľ. Fogaš, podpredsedníčka vlády M. Kadlečíková, MZ SR, MVRR SR, MP SR, MZV SR, MSPNM SR, MŠ SR, MDPT SR, MPSVR SR,  MS SR,MŽP SR, sekcia hospodárskej politiky Úradu vlády SR, Slovenská akadémia vied.	
								
Počet vznesených pripomienok: 14	
Počet akceptovaných: 12	
Počet neakceptovaných, z toho počet zásadných – ktoré subjekty 2	
								
Rozporové konanie (s kým, kedy, na akej úrovni, s akým výsledkom):	
Počet odstránených pripomienok:	
Počet neodstránených pripomienok:	
								
Vysvetlivky k skratkám v tabuľke:							
Z – zásadná	A – akceptovaná						
O – obyčajná	C – čiastočne akceptovaná	N – neakceptovaná